ลีเดีย เผยอาการ แมทธิว ก่อนพบติด โควิด-19 เล่านาทีส่งเข้าโรงพยาบาล
ลีเดีย ศรัณย์รัชต์ เผยอาการป่วย แมทธิว ดีน ก่อนพบติดเชื้อ โควิด-19 พร้อมเล่านาทีส่งเข้าโรงพยาบาล อัปเดตอาการลูกๆ และเตรียมพาครอบครัวไปตรวจหาเชื้อจากกรณีที่ แมทธิว ดีน ดาราพิธีกรชื่อดัง โพสต์คลิปประกาศติดเชื้อไวรัส โควิด-19และขอให้คนที่อยู่ใกล้ชิดในช่วง 3-4 วันที่ผ่านมา เฝ้าดูอาการตนเอง ตามข่าวที่เสนอไปแล้วนั้นล่าสุดลีเดีย ศรัณย์รัชต์ ได้โพสต์ภาพพร้อมข้อความผ่านอินสตาแกรมส่วนตัว โดยระบุว่าพี่แมทขอขอบคุณทุกคนที่ให้กำลังใจและเป็นห่วงทั้งครอบครัว พี่แมทขอโทษที่ทำให้ทุกคนเดือดร้อน ขอชี้แจงรายละเอียดดังต่อไปนี้นะคะ1. พี่แมทแทบจะไม่มีอาการเลย ไม่มีนำ้มูก ไม่มีไอ ไม่เจ็บคอ แต่เบื้องต้นเมื่อ 2 วันที่แล้ว ปวดเมื่อยเล็กน้อย (เข้าใจว่าจากออกกำลังกาย เพราะวันอาทิตย์ซ้อมหนักกลางแดด) ตามมาด้วยการคัดจมูกนิดหน่อยเหมือนเป็นภูมิแพ้ธรรมดาที่เค้าเป็น แต่วันต่อมาพี่แมทก็เป็นไข้อ่อนๆ 36.9 - 37 กว่า เลยไปเช็กที่ รพ. เผื่อจะเป็นอะไรเมื่อถึงหน้าโรงพยาบาลก็จะมีการยิงปืน laser เพื่อวัดอุณหภูมิ ของพี่แมทบอกว่าไม่มีไข้ แต่ด้วยการที่เค้าไม่ค่อยเชื่อในความแม่น laser เค้าเลยขอตรวจอย่างละเอียด และผลตรวจคือ 38.3 มีไข้ พี่แมทไปตรวจเมื่อวานที่ 12 มี.ค. 25632. ขั้นตอนต่อไปหลังจากรู้ว่ามีไข้คือ swab จมูกเพื่อตรวจว่าเป็นไข้หวัดใหญ่ไหม ผลรู้ภายใน 1 ชม. ซึ่งพี่แมทไม่เป็นไข้หวัดใหญ่ คุณหมอให้ตรวจต่อ Virus อีก 21 สายพันธุ์ ผลรู้ภายใน 8 ชม. แต่คุณหมอแนะนำต่อให้ตรวจเช็ก CoVid19 เพิ่ม ซึ่งผลจะรู้วันรุ่งขึ้น คุณหมอส่งตัวพี่แมทกลับบ้านพร้อมคำแนะนำการปฏิบัติเบื้องต้น เราจ่ายค่าตรวจไปทั้งหมดหมื่นกว่าบาท3. กลับมาถึงบ้านพี่แมทแยกตัวออกจากทุกคนในบ้าน เพื่อป้องกันไว้ก่อนระหว่างที่รอผล พี่แมทสั่งปิดค่ายมวยทันทีเผื่อว่าผลออกมาว่าเป็นบวก คืนนั้นก็ทราบผลว่า 21 สายพันธุ์ไม่ได้เป็น ต้องรอผล CoVid19 วันรุ่งขึ้น ซึ่งช่วงตอนกลางวันที่ผ่านมาก็ได้รับการยืนยันว่าเป็น (13 มี.ค. 2563)4. มันคือการรับผิดชอบต่อทุกคนและต่อสังคมที่จะต้องแจ้งให้ทราบนะ เพราะคนที่เจอเราและคนอื่นๆ จะได้เฝ้าระวังและป้องกันปฏิบัติในทางที่ดีที่สุด ปัญหาตอนนี้คือเราควรระวังกันกี่ต่อ คนที่เจอพี่แมทต้องกักตัว แล้วคนที่เจอเดียต้องกักตัว แล้วคนที่เจอคนที่เจอเดียต้องกักตัวไหม? ใครบ้างที่ควรไปตรวจ? ต้องรอมีอาการก่อนไหม? อันนี้ไม่โทษใคร หรือคิดว่าใครจะมีคำตอบนะแต่แค่ระบายถึงปัญหาของโรคใหม่ที่มีข้อมูลน้อย5. ตอนนี้พี่แมทได้มีรถมารับไปที่โรงพยาบาลเรียบร้อย ทางครอบครัวไม่สามารถเยี่ยมหรือเจอได้เท่าที่เจ้าหน้าที่บอก ต้องอยู่เฝ้าดูแลรักษาจนกว่าจะตรวจแล้วไม่พบเชื้อ6. ทางครอบครัวทุกคนจะไปตรวจวันพรุ่งนี้ ตอนนี้คนในครอบครัวยังไม่มีอาการ ไม่มีไข้ ลูกๆ ยังปกติ ถ้ามีอะไรเพิ่มเติมจะแจ้งให้ทราบค่ะ ดูแลตัวเองด้วยนะคะ มันใกล้ตัวมากกว่าที่เราคิด และจำนวนของคนที่เป็นคงมากกว่าที่เรารู้.
ลีเดีย ศรัณย์รัชต์ เผยอาการป่วย แมทธิว ดีน ก่อนพบติดเชื้อ โควิด-19 พร้อมเล่านาทีส่งเข้าโรงพยาบาล อัปเดตอาการลูกๆ และเตรียมพาครอบครัวไปตรวจหาเชื้อ
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,แมทธิว ดีน โควิด-19,แมทธิว ดีน,ลีเดีย แมทธิว,ดารา